মানুষের মৌলিক চাহিদাগুলোর মধ্যে খাদ্যের অবস্থান সর্বপ্রথমে। কারণ, সবার আগে মানুষের জীবন বাঁচাতে হয়। তারপরেই বাকি সকল প্রয়োজন পূরণ করার কথা আসে। আল্লাহ পাক মানুষ সৃষ্টি করার বহুকাল পূর্বেই মানুষের খাদ্যের ব্যবস্থা করে থাকেন। এমনকি দুনিয়াতে যারা অনবরত মহান আল্লাহর সীমালঙ্ঘনে লিপ্ত তাকে তাদেরকেও আল্লাহ তায়ালা আহার দান করেন। আমরা পৃথিবীতে আগমনকারী অবাধ্য এমন অনেক জাতির কথা জানি যাদের সকলকেই আল্লাহ পাক রিজিক প্রদান করেছেন। ফেরাউন, নমরূদ, আবুজেহেল, আবু লাহাব এদের সকলেই রিজিকপ্রাপ্ত ছিলেন।